**Ministru kabineta rīkojuma projekta „Par nekustamā īpašuma „Mežmalas”, Vecpiebalgas pagastā, Vecpiebalgas novadā, pārņemšanu valsts īpašumā un nodošanu Vecpiebalgas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Meža likuma 44. panta ceturtās daļas 2. punkta „c” apakšpunkts, Civillikuma 417. pants, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. |
| 2. | Pašreizējā situācija un problēmas | Saskaņā ar Uzņēmuma reģistra 2014. gada 5. decembra lēmumu Nr. 18-10/88702 (turpmāk – UR lēmums), ar kuru SIA „VEC-ĻŪDIŅI” izslēgts no komercreģistra, par bezmantinieka mantu atzīts nekustamais īpašums „Mežmalas”, Vecpiebalgas pagastā, Vecpiebalgas novadā, kadastra Nr. 4292 001 0089 (turpmāk – nekustamais īpašums).Nekustamais īpašums reģistrēts Vecpiebalgas pagasta zemesgrāmatas nodalījumā Nr. 267. Ņemot vērā UR lēmumu ir atzīstams par bezmantinieku mantu un piekrīt valstij atbilstoši Latvijas Republikas Civillikuma (turpmāk – Civillikums) 417. pantam, kas noteic, ka manta, kas paliek pēc juridisku personu izbeigšanās, izņemot peļņas sabiedrības, pielīdzināma bezmantinieku mantai un piekrīt valstij, ja likums, viņu dibināšanas akts vai statūti nenosaka citādi. Valsts ieņēmumu dienests ar 2015. gada 5. augusta valstij piekritīgās mantas pieņemšanas un nodošanas aktu Nr. 014161 ņēmis valsts uzskaitē par bezmantinieka mantu atzīto nekustamo īpašumu.Valsts ieņēmumu dienests, kas pieņēmis valstij piekritīgo mantu, saskaņā ar Ministru kabineta 2013. gada 26. novembra noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr. 1354) 7. punktu ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Vecpiebalgas novada dome 2016. gada 25. augustā pieņēma lēmumu (protokols Nr. 11, 23.§) „Par nekustamā īpašuma „Mežmalas”, Vecpiebalgas pagastā pārņemšanu pašvaldības īpašumā.” Ar 2016. gada 8. septembra vēstuli Nr. 3-7/665 Vecpiebalgas novada dome skaidro, ka nekustamais īpašums ir nepieciešams, lai saskaņā ar likuma „Par pašvaldībām” 15. panta pirmās daļas 10. punktu to izmantotu pašvaldības autonomās funkcijas īstenošanai – sekmēt saimniecisko darbību attiecīgajā administratīvajā teritorijā un rūpēties par bezdarba samazināšanu.Saskaņā ar Meža likuma 44. panta ceturtās daļas 2. punkta „c” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tai skaitā kapsētu izveidošanai vai paplašināšanai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kas nosaka, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp parku izveidošanai un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai.Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr. 776 „Valsts meža zemes atsavināšanas kārtība” (turpmāk – noteikumi Nr. 776).Vides aizsardzības un reģionālās attīstības ministrija (turpmāk – Ministrija) atbilstoši noteikumiem Nr. 776 ir izvērtējusi Vecpiebalgas novada pašvaldības iesniegtos dokumentus valsts meža zemes atsavināšanai.Ar Vecpiebalgas novada domes 2017. gada 26. janvāra lēmumu (protokols Nr. 2, 6.§) „Par Vecpiebalgas novada domes 2016. gada 25. augusta lēmuma Nr.23 „Par nekustamā īpašuma „Mežmalas”, Vecpiebalgas pagastā pārņemšanu pašvaldības īpašumā” precizēšanu” tika nolemts, ka nekustamā īpašuma sastāvā esošā meža zeme tiks izmantota likuma „Par pašvaldībām” 15. panta pirmās daļas 2. punktā noteiktās pašvaldības autonomās funkcijas īstenošanai - gādāt par savas administratīvās teritorijas labiekārtošanu un sanitāro tīrību. Nekustamā īpašuma sastāvā esošā meža zeme tiks izmantota Vecpiebalgas novada pašvaldības administratīvās teritorijas zaļās zonas ierīkošanai. Ministru kabineta rīkojuma projekts „Par nekustamā īpašuma „Mežmalas”, Vecpiebalgas pagastā, Vecpiebalgas novadā, pārņemšanu valsts īpašumā un nodošanu Vecpiebalgas novada pašvaldības īpašumā” (turpmāk – Rīkojuma projekts) paredz pārņemt valsts īpašumā un ierakstīt nekustamo īpašumu zemesgrāmatā uz valsts vārda Ministrijas personā. Saskaņā ar Vienotās datorizētās zemesgrāmatas datiem uz nekustamo īpašumu nostiprināta hipotēka EUR 64029.23 (45000 LVL) par labu kreditoram Akciju sabiedrība „SEB LATVIJAS UNIBANKA” un ķīlas tiesība EUR 6075.93 (4270,10 LVL) par labu Valsts ieņēmumu dienesta Vidzemes nodokļu un muitas administrācijai. Pamatojoties uz Civillikuma 416. panta septīto daļu, ierakstot zemesgrāmata īpašuma tiesības valstij uz nekustamo īpašumu, kas atzīts par bezmantinieka mantu, vienlaikus tiek dzēstas uz šo īpašumu ierakstītās saistības, apgrūtinājumi un aizlieguma atzīmes. Pēc nekustamā īpašuma ierakstīšanas zemesgrāmatā uz valsts vārda saskaņā ar Rīkojuma projekta 3. punktu tas bez atlīdzības tiek nodots pašvaldības īpašumā, lai saskaņā ar likuma „Par pašvaldībām” 15. panta pirmās daļas 2. un 10. punktu to izmantotu pašvaldības autonomās funkcijas īstenošanai – gādāt par savas administratīvās teritorijas labiekārtošanu un sanitāro tīrību un sekmēt saimniecisko darbību attiecīgajā administratīvajā teritorijā un rūpēties par bezdarba samazināšanu. Nekustamā īpašuma zemes platība ir 0,9 ha.Pēc Nekustamā īpašuma pārņemšanas pašvaldības īpašumā tiks veiktas nepieciešamās darbības un atbilstoši Ministru kabineta 2014. gada 2. septembra noteikumiem Nr. 529 „Ēku būvnoteikumi” tiks mainīts Nekustamā īpašuma sastāvā esošās dzīvojamās mājas galvenais lietošanas veids, atbilstoši būves plānotajai izmantošanai.Rīkojuma projekts paredz Vecpiebalgas novada pašvaldībai saskaņā ar Atsavināšanas likuma 42. panta pirmo daļu nekustamo īpašumu izmantot minēto pašvaldības autonomo funkciju īstenošanai. Atsavināšanas likums nosaka kārtību, kādā nekustamais īpašums bez atlīdzības tiek nodots atpakaļ valstij, ja tas vairs netiek izmantots Rīkojuma projektā minēto funkciju īstenošanai. Saskaņā ar Atsavināšanas likuma 42. panta pirmo daļu, ja nekustamais īpašums vairs netiek izmantotas pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod tai atvasinātai publiskai personai, kas šo nekustamo īpašumu nodevusi.Vecpiebalgas novada domei, nostiprinot zemesgrāmatā īpašuma tiesības uz nekustamo īpašumu, vienlaikus zemesgrāmatā ir jānostiprina minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas | Ministrija, Vecpiebalgas novada dome. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vecpiebalgas novada iedzīvotāji, Vecpiebalgas novada dome |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministrijai un Vecpiebalgas novada pašvaldībai radīsies izdevumi: 14,23 *euro* - zemesgrāmatu kancelejas nodeva par īpašuma reģistrāciju zemesgrāmatā), kas saistīti ar īpašuma tiesību uz nekustamo īpašumu pārreģistrēšanu zemesgrāmatā attiecīgi uz Ministrijas un Vecpiebalgas novada pašvaldības vārda. Minētos izdevumus gan Ministrija, gan Vecpiebalgas novada pašvaldība segs to apstiprināto budžetu ietvaros.  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests un Vecpiebalgas novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība veiks funkcijas, kas noteiktas normatīvajos aktos.Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav |

*Anotācijas IV, V un VI sadaļa - projekts šīs jomas neskar*

Vides aizsardzības un reģionālās

attīstības ministrs K. Gerhards

Vides aizsardzības un reģionālās

attīstības ministrijas valsts sekretārs R. Muciņš

Obersts, 67026438

viesturs.obersts@varam.gov.lv